CELEX: 32007D0242
Language: el
Date: 2007-04-23 00:00:00
Title: 2007/242/ΕΚ: Απόφαση του Συμβουλίου, της 23ης Απριλίου 2007 , περί εφαρμογής του άρθρου 7 παράγραφος 2 του κανονισμού (ΕΚ) αριθ. 423/2007 σχετικά με ορισμένα περιοριστικά μέτρα κατά του Ιράν

24.4.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 106/51
            
         
      ΑΠΌΦΑΣΗ ΤΟΥ ΣΥΜΒΟΥΛΊΟΥ
   
   της 23ης Απριλίου 2007
   περί εφαρμογής του άρθρου 7 παράγραφος 2 του κανονισμού (ΕΚ) αριθ. 423/2007 σχετικά με ορισμένα περιοριστικά μέτρα κατά του Ιράν
   (2007/242/ΕΚ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τον κανονισμό (ΕΚ) αριθ. 423/07 της 19ης Απριλίου 2007 (1), και ιδίως το άρθρο 15 παράγραφος 2,
   Εκτιμώντας τα ακόλουθα:
   
               (1)
            
            
               Στις 19 Απριλίου 2007, το Συμβούλιο εξέδωσε τον κανονισμό (ΕΚ) αριθ. 423/2007 σχετικά με ορισμένα περιοριστικά μέτρα κατά του Ιράν. Το άρθρο 15 παράγραφος 2, του εν λόγω κανονισμού προβλέπει ότι το Συμβούλιο καταρτίζει, επανεξετάζει και τροποποιεί τον κατάλογο των προσώπων και οντοτήτων που αναφέρονται στο άρθρο 7 παράγραφος 2 του αυτού κανονισμού.
            
         
               (2)
            
            
               Το Συμβούλιο αποφάσισε ότι ορισμένα πρόσωπα και οντότητες πληρούν τις προϋποθέσεις που ορίζονται στο άρθρο 7 παράγραφος 2 του κανονισμού (ΕΚ) αριθ. 423/2007 και ότι, ως εκ τούτου, θα πρέπει να τεθούν στο Παράρτημα V του εν λόγω κανονισμού για τους συγκεκριμένους και ειδικούς λόγους που εκτίθενται σε αυτόν,
            
         ΑΠΟΦΑΣΙΖΕΙ:
   Άρθρο 1
   Τα πρόσωπα και οι οντότητες που παρατίθενται στο παράρτημα της παρούσας απόφασης τίθενται στο παράρτημα V του κανονισμού (ΕΚ) αριθ. 423/2007.
   Άρθρο 2
   Η παρούσα απόφαση παράγει αποτελέσματα από την ημέρα της δημοσίευσής της.
   Άρθρο 3
   Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης.
   
      Λουξεμβούργο, 23 Απριλίου 2007.
      
         
            Για το Συμβούλιο
         
         
            Ο Πρόεδρος
         
         F.-W. STEINMEIER
         
      
   
   
      (1)  EE L 103 της 20.4.2007, σ. 1.
   
      ΠΑΡΑΡΤΗΜΑ
      
         «A.   Νομικά πρόσωπα, οντότητες και φορείς
         
                      
                  
                  
                     Όνομα
                  
                  
                     Αναγνωριστικά στοιχεία
                  
                  
                     Αιτιολογία
                  
               
                     1.
                  
                  
                     Aerospace Industries Organisation (AIO)
                  
                  
                     AIO, 28 Shian 5, Lavizan, Τεχεράνη
                  
                  
                     Εποπτεύει την ιρανική παραγωγή πυραύλων, και δη τους βιομηχανικούς ομίλους Shahid Hemmat, Shahid Bagheri και Fajr, που και οι τρεις κατονομάζονται στην Απόφαση 1737 (2006) του Συμβουλίου Ασφαλείας των ΗΕ. Επίσης, ο επικεφαλής και δύο άλλοι ανώτατοι αξιωματούχοι του ΑΙΟ κατονομάζονται στην ίδια Απόφαση.
                  
               
                     2.
                  
                  
                     Armament Industries
                  
                  
                     Pasdaran Av., PO Box 19585/777, Τεχεράνη
                  
                  
                     Θυγατρική του DIO (Defence Industries Organization).
                  
               
                     3.
                  
                  
                     Defence Technology and Science Research Centre (DTSRC) — γνωστό και υπό την επωνυμία Educational Research Institute/Moassese Amozeh Va Tahgiaghati (ERI/MAVT Co.)
                  
                  
                     Pasdaran Av., PO Box 19585/777, Τεχεράνη
                  
                  
                     Επιφορτισμένο με την έρευνα και ανάπτυξη. Θυγατρική του DIO. Προβαίνει σε μεγάλο μέρος των προοριζόμενων για τον DIO προμηθειών.
                  
               
                     4.
                  
                  
                     Jaber Ibn Hayan
                  
                  
                     AEOI-JIHRD, PO Box 11365-8486, Τεχεράνη 84, 20th Av. Entehaye Karegar Shomali Street, Τεχεράνη
                  
                  
                     Το Jaber Ibn Hayan είναι εργαστήριο του Ιρανικού Οργανισμού Ατομικής Ενέργειας (AEOI) και ενέχεται στις σχετικές με τον κύκλο του καυσίμου δραστηριότητες. Παρόλο που αποτελεί μέρος του Κέντρου Πυρηνικών Ερευνών της Τεχεράνης (TNRC) και διεξάγονταν εκεί δραστηριότητες μετατροπής καυσίμων, δεν το είχε δηλώσει το Ιράν στα πλαίσια της εγγυητικής του συμφωνίας πριν από το 2003.
                  
               
                     5.
                  
                  
                     Marine Industries
                  
                  
                     Pasdaran Av., PO Box 19585/777, Τεχεράνη
                  
                  
                     Θυγατρική του DIO
                  
               
                     6.
                  
                  
                     Nuclear Fuel Production and Procurement Company (NFPC)
                  
                  
                     AEOI-NFPD, PO Box 11365-8486, Τεχεράνη/Ιράν
                  
                  
                     Το Nuclear Fuel Production Division (NFPD) του AEOI είναι επιφορτισμένο με την έρευνα και ανάπτυξη στον τομέα του κύκλου πυρηνικών καυσίμων, ασχολείται δε μεταξύ άλλων με την εξερεύνηση για ουράνιο, την εξόρυξη ουρανιούχων μεταλλευμάτων, τη μεταλλουργία του ουρανίου, τη μετατροπή του και τη διαχείριση των πυρηνικών απορριμμάτων. Η NFPC αποτελεί το διάδοχο φορέα του NFPD, την υπό τον ΑΕΟΙ λειτουργούσα θυγατρική εταιρία την επιφορτισμένη με την έρευνα και ανάπτυξη στον τομέα του κύκλου πυρηνικών καυσίμων, συμπεριλαμβανομένων της μετατροπής και του εμπλουτισμού.
                  
               
                     7.
                  
                  
                     Special Industries Group
                  
                  
                     Pasdaran Av., PO Box 19585/777, Τεχεράνη
                  
                  
                     Θυγατρική του DIO
                  
               
                     8.
                  
                  
                     TAMAS Company
                  
                  
                      
                  
                  
                     Η εταιρία TAMAS ενέχεται σε δραστηριότητες σχετικές με τον εμπλουτισμό, τις οποίες το Δ.Σ. του ΔΟΑΕ και το Συμβούλιο Ασφαλείας έχουν απαιτήσει από το Ιράν να σταματήσει. Στα πλαίσια της TAMAS έχουν ιδρυθεί τέσσερις θυγατρικές, μεταξύ των οποίων μία που ασχολείται με τα στάδια από την εξόρυξη μέχρι και τη συμπύκνωση και μία επιφορτισμένη με την επεξεργασία και τον εμπλουτισμό του ουρανίου και τα απορρίμματα.
                  
               B.   Φυσικά πρόσωπα
         
                      
                  
                  
                     Όνομα
                  
                  
                     Αναγνωριστικά στοιχεία
                  
                  
                     Αιτιολογία
                  
               
                     1.
                  
                  
                     Reza AGHAZADEH
                  
                  
                     Τόπος και ημερομ. γενν.: Khoy, 15.3.1949. Διαβατήριο αριθ. S4409483 με ισχύ από 26.4.2000 έως 27.4.2010, εκδ. Τεχεράνης
                  
                  
                     Επικεφαλής του Ιρανικού Οργανισμού Ατομικής Ενέργειας (AEOI), ο οποίος εποπτεύει το πυρηνικό πρόγραμμα του Ιράν και κατονομάζεται στην Απόφαση 1737 (2006) του Συμβουλίου Ασφαλείας των ΗΕ.
                  
               
                     2.
                  
                  
                     Amir Moayyed ALAI
                  
                  
                      
                  
                  
                     Ενέχεται στη διαχείριση της συναρμογής και της μηχανοτεχνίας των φυγοκεντρητών. Το Δ.Σ. του ΔΟΑΕ και το Συμβούλιο Ασφαλείας έχουν απαιτήσει από το Ιράν να σταματήσει κάθε δραστηριότητα σχετική με τον εμπλουτισμό, και συνεπώς και κάθε εργασία σχετική με φυγοκεντρητές. Στις 27 Αυγούστου 2006, ο Alai έλαβε ειδική τιμητική διάκριση από τον Πρόεδρο Αχμαντινετζάντ για το ρόλο του στη διαχείριση της συναρμογής και της μηχανοτεχνίας των φυγοκεντρητών.
                  
               
                     3.
                  
                  
                     Mohammed Fedai ASHIANI
                  
                  
                      
                  
                  
                     Ενέχεται στην παραγωγή εναμμώνιου ανθρακικού ουρανυλίου (AUC) και στη διαχείριση του συγκροτήματος εμπλουτισμού του Natanz. Το Ιράν οφείλει να σταματήσει κάθε δραστηριότητα σχετική με τον εμπλουτισμό. Στις 27 Αυγούστου 2006, ο Ashiani έλαβε ειδική τιμητική διάκριση από τον Πρόεδρο Αχμαντινετζάντ για το ρόλο του στη διαδικασία παραγωγής εναμμώνιου ανθρακικού ουρανυλίου και για το ρόλο του στη διαχείριση και το μηχανοτεχνικό σχεδιασμό του συγκροτήματος εμπλουτισμού του Natanz (Kashan).
                  
               
                     4.
                  
                  
                     Haleh BAKHTIAR
                  
                  
                      
                  
                  
                     Ενέχεται στην παραγωγή μαγνησίου καθαρότητας 99,9 %. Στις 27 Αυγούστου 2006, η Bakhtiar έλαβε ειδική τιμητική διάκριση από τον Πρόεδρο Αχμαντινετζάντ για το ρόλο της στην παραγωγή μαγνησίου καθαρότητας 99,9 %. Το τόσο καθαρό μαγνήσιο χρησιμοποιείται για την παραγωγή μεταλλικού ουρανίου, το οποίο μπορεί να χυτευθεί και να δώσει υλικό πυρηνικών όπλων. Το Ιράν έχει αρνηθεί να δώσει στο ΔΟΑΕ πρόσβαση σ’ ένα έγγραφο σχετικά με την κατασκευή ημισφαιρίων μεταλλικού ουρανίου, που μόνο για πυρηνικά όπλα μπορεί να χρησιμεύουν.
                  
               
                     5.
                  
                  
                     Morteza BEHZAD
                  
                  
                      
                  
                  
                     Ενέχεται στην κατασκευή συστατικών μερών φυγοκεντρητών. Το Ιράν οφείλει να σταματήσει κάθε δραστηριότητα σχετική με τον εμπλουτισμό, και συνεπώς και κάθε εργασία σχετική με φυγοκεντρητές. Στις 27 Αυγούστου 2006, ο Behzad έλαβε ειδική τιμητική διάκριση από τον Πρόεδρο Αχμαντινετζάντ για το ρόλο του στην κατασκευή σύνθετων και ευαίσθητων συστατικών μερών φυγοκεντρητών.
                  
               
                     6.
                  
                  
                     Dr Hoseyn (Hossein) FAQIHIAN
                  
                  
                     Στη διεύθυνση της NFPC: AEOI-NFPD, PO Box 11365-8486, Τεχεράνη/Ιράν
                  
                  
                     Αναπληρωτής και Γενικός Διευθυντής της Nuclear Fuel Production and Procurement Company (NFPC), που αποτελεί μέρος του AEOI, ο οποίος εποπτεύει το πυρηνικό πρόγραμμα του Ιράν και κατονομάζεται στην Απόφαση 1737 (2006) του Συμβουλίου Ασφαλείας. Η NFPC επιδίδεται σε δραστηριότητες σχετικές με τον εμπλου¬τισμό, τις οποίες το Δ.Σ. του ΔΟΑΕ και το Συμβούλιο Ασφαλείας έχουν απαιτήσει από το Ιράν να σταματήσει.
                  
               
                     7.
                  
                  
                     Seyyed Hussein (Hossein) HUSSEINI (HOSSEINI)
                  
                  
                      
                  
                  
                     Αξιωματούχος του AEOI, ενεχόμενος στο σχέδιο ερευνητικού αντιδραστήρα βαρέος ύδατος (IR40) του Arak. Η απόφαση 1737 (2006) του Συμβουλίου Ασφαλείας απαιτεί από το Ιράν να σταματήσει κάθε εργασία σχετική με σχέδια εγκαταστάσεων βαρέος ύδατος.
                  
               
                     8.
                  
                  
                     M. Javad KARIMI SABET
                  
                  
                      
                  
                  
                     Πρόεδρος της Novin Energy Company, ο Karimi Sabet παρασημοφορήθηκε εξάλλου τον Αύγουστο του 2006 από τον Πρόεδρο Αχμαντινετζάντ για το ρόλο του στο σχεδιασμό, την παραγωγή, την εγκατάσταση και τη θέση σε λειτουργία του πυρηνικού εξοπλισμού του συγκροτήματος του Natanz.
                  
               
                     9.
                  
                  
                     Said Esmail KHALILIPOUR
                  
                  
                      
                  
                  
                     Υποδιοικητής του Ιρανικού Οργανισμού Ατομικής Ενέργειας (AEOI), ο οποίος εποπτεύει το πυρηνικό πρόγραμμα του Ιράν και κατονομάζεται στην Απόφαση 1737 (2006) του Συμβουλίου Ασφαλείας των ΗΕ.
                  
               
                     10.
                  
                  
                     Ali Reza KHANCHI
                  
                  
                     Στη διεύθυνση του NRC: AEOI-NRC, PO Box 11365-8486 Τεχεράνη/Ιράν Φαξ (+9821) 8021412
                  
                  
                     Επικεφαλής του Κέντρου Πυρηνικών Ερευνών της Τεχεράνης (TNRC) του AEOI. Ο ΔΟΑΕ εξακολουθεί να ζητεί διευκρινίσεις από το Ιράν σχετικά με τα πειράματα διαχωρισμού πλουτωνίου που διεξάγονται στο TNRC, μεταξύ δε άλλων σχετικά με την παρουσία σωματιδίων ουρανίου υψηλού βαθμού εμπλουτισμού σε δείγματα του περιβάλλοντος της Εγκατάστασης Αποθήκευσης Απορριμμάτων του Karaj, όπου βρίσκονται οι περιέκτες με τους στόχους απεμπλουτισμένου ουρανίου που χρησιμοποιούνται σ’ αυτά τα πειράματα. Ο ΑΕΟΙ εποπτεύει το πυρηνικό πρόγραμμα του Ιράν και κατονομάζεται στην Απόφαση 1737 (2006) του Συμβουλίου Ασφαλείας των ΗΕ.
                  
               
                     11.
                  
                  
                     Hamid-Reza MOHAJERANI
                  
                  
                      
                  
                  
                     Ενέχεται στη διαχείριση της παραγωγής στην Εγκατάσταση Μετατροπής Ουρανίου (UCF) του Ισπαχάν. Έλαβε ειδική τιμητική διάκριση στις 27 Αυγούστου 2006 από τον Πρόεδρο Αχμαντινετζάντ για το ρόλο του στη διαχείριση της παραγωγής στην UCF και στο σχεδιασμό, την κατασκευή και την εγκατάσταση της μονάδας UF6 (εξαφθοριούχου ουρανίου, του βασικού υλικού της διαδικασίας εμπλουτισμού).
                  
               
                     12.
                  
                  
                     Houshang NOBARI
                  
                  
                      
                  
                  
                     Ενέχεται στη διαχείριση του συγκροτήματος εμπλουτισμού του Natanz. Το Δ.Σ. του ΔΟΑΕ και το Συμβούλιο Ασφαλείας έχουν απαιτήσει από το Ιράν να σταματήσει κάθε δραστηριότητα σχετική με τον εμπλουτισμό, και συνεπώς και τις δραστηριότητες του συγκροτήματος εμπλουτισμού του Natanz (Kashan). Στις 27 Αυγούστου 2006, ο Nobari έλαβε ειδική τιμητική διάκριση από τον Πρόεδρο Αχμαντινετζάντ για το ρόλο του στην επιτυχή διαχείριση και εκτέλεση του σχεδίου του συγκροτήματος του Natanz (Kashan).
                  
               
                     13.
                  
                  
                     Dr Javad RAHIQI
                  
                  
                      
                  
                  
                     Επικεφαλής του Κέντρου Πυρηνικής Τεχνολογίας του Ισπαχάν, το οποίο ανήκει στον ΑΕΟΙ και εποπτεύει την Εγκατάσταση Μετατροπής Ουρανίου του Ισπαχάν. Το Δ.Σ. του ΔΟΑΕ και το Συμβούλιο Ασφαλείας έχουν απαιτήσει από το Ιράν να σταματήσει κάθε δραστηριότητα σχετική με τον εμπλουτισμό, και συνεπώς και κάθε εργασία μετατροπής ουρανίου. Ο ΑΕΟΙ εποπτεύει το πυρηνικό πρόγραμμα του Ιράν και κατονομάζεται στην Απόφαση 1737 (2006) του Συμβουλίου Ασφαλείας των ΗΕ.
                  
               
                     14.
                  
                  
                     Abbas RASHIDI
                  
                  
                      
                  
                  
                     Ενέχεται σε εργασίες εμπλουτισμού στο Natanz. Το Δ.Σ. του ΔΟΑΕ και το Συμβούλιο Ασφαλείας έχουν απαιτήσει από το Ιράν να σταματήσει κάθε δραστηριότητα σχετική με τον εμπλουτισμό. Στις 27 Αυγούστου 2006, ο Rashidi έλαβε ειδική τιμητική διάκριση από τον Πρόεδρο Αχμαντινετζάντ για το στελεχικό του έργο και την αξιόλογη συμβολή του στην επιτυχή λειτουργία του καταρράκτη με τα 164 στάδια εμπλουτισμού στο Natanz.
                  
               
                     15.
                  
                  
                     Abdollah SOLAT SANA
                  
                  
                      
                  
                  
                     Εκτελεστικός Διευθυντής της Εγκατάστασης Μετατροπής Ουρανίου (UCF) του Ισπαχάν, η οποία παράγει το βασικό υλικό (UF6) της διαδικασίας εμπλουτισμού του συγκροτήματος του Natanz. Έλαβε ειδική τιμητική διάκριση στις 27 Αυγούστου 2006 από τον Πρόεδρο Αχμαντινετζάντ για το ρόλο του αυτό.»